เรื่องร้องเรียน (ทางเท้า,จราจร,ถนน,ร้องเรียน,ความปลอดภัย) วันที่ 2023-09-15 03:43:49 — แขวงทุ่งวัดดอน เขตสาทร จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660036923

ขอให้จัดสรรเจ้าหน้าที่ดำเนินการขีดเส้นจราจร บริเวณ ถนนภายในซอยเจริญราษฎร์ 5 แขวงทุ่งวัดดอน เขตสาทร กรุงเทพมหานคร เนื่องจากเมื่อประมาณ 2 สัปดาห์ที่ผ่านมา ผู้ร้องพบเห็นว่าถนนภายในซอยฯมีการปรับปรุงถนน มีการลาดยางแอสฟัลต์ และมีการขยายพื้นที่ถนนให้กว้างขึ้น จนถึงบริเวณบาทวิถี (เส้นทางเดินเท้า) ซึ่งมีลักษณะความสูงเทียบเท่ากับบาทวิถี จึงส่งผลให้ประชาชนและรถสัญจรได้ไม่สะดวก ผู้ร้องแจ้งว่าในพื้นที่มีประชาชนอยู่เป็นจำนวนมาก และมีผู้สูงอายุเป็นจำนวนมาก ผู้ร้องเกรงว่าจะเกิดอุบัติเหตุหรือความอันตรายแก่ประชาชนที่เดินสัญจรบริเวณพื้นที่ดังกล่าว ผู้ร้องเห็นควรว่าทางหน่วยงานที่เกี่ยวข้องควรดำเนินการตีเส้นจราจรให้ชัดเจน เพื่อให้ประชาชนในพื้นที่ได้รับความสะดวกในการสัญจร จึงประสงค์ให้หน่วยงานที่เกี่ยวข้องจัดสรรเจ้าหน้าที่ดำเนินการขีดเส้นจราจรบริเวณพื้นที่ดังกล่าวต่อไป


//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata